ยาเอสุ

ยาเอสุ  เป็นตราสินค้าอุปกรณ์วิทยุสมัครเล่นของญี่ปุ่น ก่อตั้งโดย บริษัท ยาเอสุ มูเซ็น จำกัด  ในปี พ.ศ. 2502 โดยซาโกะ ฮาเซงาวะ นักวิทยุสมัครเล่นชาวญี่ปุ่น (สัญญาณเรียกขาน: JA1MP) ในยาเอสุ เขตหนึ่งในโตเกียว
ประวัติ.
ในตอนแรกยาเอสุก่อตั้งขึ้นด้วยความตั้งใจที่จะพัฒนาและผลิตเครื่องรับส่งสัญญาณวิทยุเชิงพาณิชย์และสมัครเล่นสำหรับตลาดญี่ปุ่น แต่เพียงห้าปีหลังจากการก่อตั้ง บริษัทก็ได้ลงนามในข้อตกลงการขายในต่างประเทศเพื่อส่งออกไปยังออสเตรเลียและเยอรมนี
ในยุโรป อุปกรณ์ดังกล่าวจำหน่ายภายใต้ตราสินค้า ยาเอสุ และและตราสินค้า ซอมเมอร์แคมป์  ในปี พ.ศ. 2506 บริษัท ซอมเมอร์แคมป์ จากสวิสเซอร์แลนด์นำเข้าอุปกรณ์ ยาเอสุ และจำหน่ายโดยใช้ตราสินค้าของตนเอง
กลุ่มอุปกรณ์ของยาเอสุถูกนำเข้าในสหรัฐครั้งแรกโดย สเปคทรอนิกส์ อิงค์  ซึ่งตั้งอยู่ในซิกแนลฮิลล์ แคลิฟอร์เนีย ในปี พ.ศ. 2508 ยาเอสุกลายเป็นส่วนสำคัญในตลาดวิทยุสมัครเล่นในสหรัฐ ด้วยการเปิดตัวและปรับปรุงกลุ่มผลิตภัณฑ์ เอฟที-101 ที่ได้รับความนิยมอย่างมากในคริสต์ทศวรรษ 1970 นอกจากนี้ การผลิตเครื่องรับส่งสัญญาณวิทยุยังได้ว่าจ้างบริษัทจากภายนอก เฮนรี่เรดิโอ  ในลอสแองเจลิส
ซาโกะ ฮาเซงาวะ เสียชีวิตในปี พ.ศ. 2536 หลังจากการเสียชีวิตของเขา จุน ฮาเซงาวะ เข้ามารับตำแหน่งกรรมการผู้จัดการแทน ยาเอสุ มูเซ็น เข้าซื้อตราสินค้าอุปกรณ์วิทยุ สแตนดาร์ด  จาก มารันทซ์เจแปน ในปี พ.ศ. 2541 และเปลี่ยนชื่อบริษัทเป็น บริษัท เวอร์เท็กซ์ สแตนดาร์ด จำกัด  ในปี พ.ศ. 2543 ในปี พ.ศ. 2550 โมโตโรล่าได้ประกาศความตั้งใจที่จะซื้อ เวอร์เท้กซ์ สแตนดาร์ด 80% และก่อตั้งบริษัทร่วม ร่วมทุนกับโทโคกิเคน (บริษัทเอกชนของญี่ปุ่นที่ควบคุมโดย จุน ฮาเซงาวะ) ซึ่งจะถือหุ้นอีก 20% ข้อตกลงนี้เสร็จสมบูรณ์ในเดือนมกราคม พ.ศ. 2551 และยุติลงโดยมีผลตั้งแต่วันที่ 1 มกราคม พ.ศ. 2555 แผนกวิทยุเคลื่อนที่ภาคพื้นดิน เวอร์เท็กซ์ สแตนดาร์ด ดำเนินงานโดยบริษัทย่อยซึ่งมีสำนักงานใหญ่ในกรุงโตเกียว ประเทศญี่ปุ่น และได้โอนธุรกิจวิทยุสมัครเล่น วิทยุทางอากาศ และวิทยุทางทะเล ไปยังบริษัทใหม่ชื่อว่า "ยาเอสุ มูเซ็น" 
ดิจิโหมด "ฟิวชั่น".
ในปี พ.ศ. 2556 ยาเอสุได้เปิดตัวโหมดการทำงานดิจิทัลของตัวเองสำหรับวิทยุสมัครเล่น ชื่อว่า "ระบบฟิวชั่น " เช่นเดียวกับโหมดดิจิตอลอื่น ๆ ฟิวชั่น ใช้แบนด์วิดท์วิทยุที่แคบกว่า ด้วยระบบฟิวชั่น ระบบได้ให้ความสำคัญกับความเข้ากันได้กับวิทยุเอฟเอ็มแบบอะนาล็อกเป็นพิเศษ สิ่งนี้มีจุดประสงค์เพื่อลดความซับซ้อนในการย้ายการทวนสัญญาณวิทยุสมัครเล่นที่มีอยู่จากเทคโนโลยีแอนะล็อกไปเป็นดิจิทัล
ในช่วงต้นทศวรรษ 2000 เทคโนโลยี (GMSK) ถือกำเนิดขึ้นในตลาดวิทยุสมัครเล่นในฐานะโหมดดิจิทัลที่มีความโดดเด่นในการใช้งาน ในปี พ.ศ. 2556 ยาเอสุได้เปิดตัว "ระบบฟิวชั่น" ซึ่งเป็นเทคโนโลยีใหม่ที่ใช้เทคโนโลยี FSK ระดับ 4 หรือ C4FM สำหรับการส่งข้อมูลเสียงดิจิทัล โปรโตคอลการสื่อสารระบบฟิวชั่นช่วยให้อุปกรณ์วิเคราะห์สัญญาณขาเข้าและระบุโดยอัตโนมัติว่ากำลังใช้ C4FM หรือโหมด FM ทั่วไป ระบบฟิวชั่นยังช่วยให้สามารถถ่ายโอนข้อมูลในอัตราเต็มด้วยความเร็วสูงถึง 9,600 บิตต่อวินาทียาเอสุเป็นบริษัทเดียวที่มีอุปกรณ์ที่ใช้ระบบฟิวชั่น ขณะที่ไอคอมร่วมกับสมาคมวิทยุสมัครเล่นแห่งญี่ปุ่นได้พัฒนาอุปกรณ์โดยใช้โปรโตคอล ดี-สตาร์ ตราสินค้าอื่น ๆ ใช้ระบบดีเอ็มอาร์รวมถึงโหมดอื่นๆ
ผลิตภัณฑ์.
ยาเอสุได้ผลิตอุปกรณ์จำนวนหนึ่งที่อยู่ในรายการเครื่องรับส่งสัญญาณวิทยุของยาเอสุมาตลอดตั้งแต่ระยะเวลาที่ก่อตั้ง โดยโฟกัสยังคงอยู่ที่เครื่องรับส่งสัญญาณวิทยุสมัครเล่น
ในประเทศไทย นอกจากการจัดจำหน่ายเครื่องวิทยุสมัครเล่นและการสื่อสารในย่านความถี่วีเอชเอฟอื่น ๆ แล้ว ยาเอสุยังได้ผลิตวิทยุสื่อสารคลื่นความถี่ประชาชนความถี่ 245 - 247 MHz ซึ่งเป็นความถี่ประชาชนที่กำหนดใช้งานเฉพาะในประเทศไทย โดยใช้ตัวเครื่องสีแดง